ΓΡΑΠΤΗ ΕΡΩΤΗΣΗ P-2506/02

υποβολή: Wolfgang Ilgenfritz (NI) προς την Επιτροπή

(3 Σεπτεμβρίου 2002)

Θέμα: Κονδύλια για την αποκατάσταση πλημμυροπαθών

Η Αυστρία, όπως άλλωστε και η Γερμανία και η Δημοκρατία της Τσεχίας, επλήγη τις τελευταίες εβδομάδες από πλημμύρες που προξένησαν καταστροφές ασύλληπτων διαστάσεων.

Χιλιάδες άνθρωποι είδαν τους κόπους μιας ολόκληρης ζωής να χάνονται και τη ζωή τους να καταστρέφεται ολοσχερώς.

Το κόστος των ζημιών που προξένησαν οι πλημμύρες ανέρχεται σε πολλά δισεκατομμύρια ευρώ.

Ενώπιον τέτοιων καταστροφών, ο συντάκτης της ερώτησης αναμένει απάντηση στις ακόλουθες ερωτήσεις. Τάσσεται η Επιτροπήπέρ της καταβολής κοινοτικών κονδυλίων με στόχο την όσο το δυνατόν συντομότερη αποκατάσταση των ζημιών στα κράτη μέλη της ΕΕ·

Αν ναι, τι μέτρα προτίθεται να λάβει η Επιτροπή προκειμένου να καταβληθούν τα κονδύλια·

Σε πόσο διάστημαπολογίζεται ότι θαλοποιηθούν τα πρώτα μέτρα·

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις P-2468/02, P-2506/02 και P-2542/02

(15 Οκτωβρίου 2002)

Η Επιτροπή συμμερίζεται τη θλίψη των οικογενειών που πενθούν λόγω των σοβαρών πλημμυρών που συνέβησαν στη Γερμανία, στην Αυστρία, στη Δημοκρατία της Τσεχίας και στη Σλοβακία, τον Αύγουστο του 2002, και είναι συγκλονισμένη από τις κοινωνικές, οικονομικές και περιβαλλοντικές επιπτώσεις τους. Για το λόγο αυτό, ήδη από τις 28 Αυγούστου 2002, ανήγγειλε μία σειρά πρωτοβουλιών, στο πλαίσιο των διαφόρων κοινοτικών πολιτικών, για να βοηθήσει τις σχετικές χώρες και περιοχές να αντιμετωπίσουν αυτές τις πλημμύρες(1).

Μεταξύ τωνφισταμένων οργάνων περιλαμβάνονται ιδίως τα Διαρθρωτικά Ταμεία για τα κράτη μέλη που έχουν πληγεί καθώς και τα προενταξιακά διαρθρωτικά όργανα για τιςποψήφιες χώρες.

Για τις περιοχές και τις περιφέρειες που είναι επιλέξιμες για αυτά τα Ταμεία, οι πιστώσεις της περιόδου προγραμματισμού 2000-2006 οι οποίες δεν έχουν ακόμη αναληφθεί για προηγούμενα προγράμματα θα μπορέσουν, κατόπιν αιτήσεως των κρατών μελών, να κατανεμηθούν μεταξύ των διαφόρων προτεραιοτήτων των περιφερειακών προγραμμάτων. Πραγματοποιούνται τώρα συσκέψεις με τις διάφορες εθνικές και περιφερειακές αρχές για να διευκρινισθούν τα ποσά που μπορούν να ανακατανεμηθούν. Η Επιτροπή θα χρησιμοποιήσει όλα τα περιθώρια ευελιξίας που της προσφέρονται τόσο από τους κανονισμούς των εν λόγω Ταμείων όσο και από την κοινοτική κανονιστική ρύθμιση στον τομέα των κρατικών ενισχύσεων και της σύναψης δημοσίων συμβάσεων.

Εκτός από τουςφιστάμενους μηχανισμούς, η Επιτροπή ενέκρινε στις 18 Σεπτεμβρίου 2002 πρόταση κανονισμού του Συμβουλίου για τη θέσπιση ενός ταμείου αλληλεγγύης της Ευρωπαϊκής Ένωσης(2) για να βοηθήσει τα κράτη και τις περιοχές που πλήττονται από μία μεγάλη καταστροφή. Το ταμείο αυτό θα μπορεί να παρεμβαίνει τόσο στα σημερινά κράτη μέλη όσο και στις χώρες με τις οποίες πραγματοποιούνται διαπραγματεύσεις για την ένταξη. Η πρόταση της Επιτροπής προβλέπει στο άρθρο 13 ότι οι χώρες που πλήττονται από τις καταστροφές που συμβαίνουν από την 1η Ιουλίου 2002 μπορούν να ζητούν παρέμβαση του ταμείου. Ωστόσο, οι προτάσεις κανονισμού και θεσμικής συμφωνίας για τη διάθεση των αναγκαίων χρηματοδοτικών πόρων αποτελούν σήμερα αντικείμενο διαπραγματεύσεων στο Κοινοβούλιο και στο Συμβούλιο. Η έγκρισή τους προβλέπεται για τα τέλη Οκτωβρίου 2002. Η Επιτροπή δεν είναι λοιπόν σε θέση, σε αυτό το στάδιο, να αναφέρει ποιο θα μπορούσε να είναι το ποσό των ενισχύσεων που θα καταβληθούν στην Αυστρία από αυτό το ταμείο.

(1) COM(2002)481 τελικό της 28.8.2002: Ανακοίνωση της Επιτροπής στο Κοινοβούλιο και στο Συμβούλιο — αντίδραση της Κοινότητας στις πλημμύρες που συνέβησαν στην Αυστρία, στη Γερμανία και σε πολλέςποψήφιες χώρες: μία πρωτοβουλία αλληλεγγύης.

(2) COM(2002)514 τελικό.